CELEX: 62012CN0271
Language: el
Date: 2012-06-01 00:00:00
Title: Υπόθεση C-271/12: Αίτηση για την έκδοση προδικαστικής αποφάσεως, την οποία υπέβαλε το Cour d'appel de Mons (Βέλγιο) την 1η Ιουνίου 2012 — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens κατά État belge

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/8
            
         Αίτηση για την έκδοση προδικαστικής αποφάσεως, την οποία υπέβαλε το Cour d'appel de Mons (Βέλγιο) την 1η Ιουνίου 2012 — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens κατά État belge
   (Υπόθεση C-271/12)
   2012/C 243/15
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Mons
   
      Διάδικοι στην υπόθεση της κύριας δίκης
   
   
      Προσφεύγουσες-ενάγουσες: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens
   
      Καθού-εναγόμενο: État belge
   
      Προδικαστικά ερωτήματα
   
   
               1)
            
            
               Έχει κράτος μέλος την ευχέρεια να μην αναγνωρίσει το δικαίωμα προς έκπτωση σε υποκειμένους στον φόρο που είναι λήπτες υπηρεσιών και διαθέτουν ελλιπή τιμολόγια, τα οποία έχουν συμπληρωθεί μέσω της προσκομίσεως πληροφοριών που αποβλέπουν στο να αποδειχθεί το υποστατό, η φύση και το ύψος των συναλλαγών ως προς τις οποίες εκδόθηκαν τιμολόγια (συμβάσεις, διασταύρωση στοιχείων βάσει των δηλώσεων στο Office national de la sécurité sociale, πληροφορίες σχετικά με τη λειτουργία της εμπλεκόμενης ομάδας,...);
            
         
               2)
            
            
               Υποχρεούται κράτος μέλος που, επικαλούμενο ασάφειες τιμολογίων, δεν κάνει δεκτή την έκπτωση φόρου στην οποία προέβη υποκείμενος στον φόρο που είναι λήπτης υπηρεσίας, να καταλήξει στο συμπέρασμα ότι τα εν λόγω τιμολόγια είναι εξίσου υπερβολικά ασαφή, ώστε να μην είναι δυνατή η είσπραξη του ΦΠΑ; Κατ’ αποτέλεσμα, υποχρεούται κράτος μέλος να επιστρέψει στις εταιρίες που παρέχουν τις συγκεκριμένες υπηρεσίες τον καταβληθέντα ΦΠΑ, προκειμένου να διασφαλίσει την αρχή της ουδετερότητας του ΦΠΑ;